| Njuflo de Čaveso provincija*Provincia Ñuflo de Chávez* |
| --- |
| 

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** | Bolivijos vėliava Bolivija |
| **Departamentas** | Santa Kruso departamentas |
| **Administracinis centras** | Konsepsjonas |
| **Savivaldybių** | 6 |
|  |
| **Gyventojų** (2001) | 93 392 |
| **Plotas** | 52 043 km² |
| **Tankumas** (2001) | 1,79 žm./km² |

**Njuflo de Čaveso provincija** (isp. *Provincia Ñuflo de Chávez*) – viena iš penkiolikos Santa Kruso departamento provincijų, esanti šiaurinėje departamento dalyje, Bolivijoje. Provincijos sostinė Konsepsjonas.

Provincija kartu su Čikitoso, Chosė Migelio de Velasko, Anchelo Sandovalo, Germano Busčo, Gvarajoso provincijomis sudaro vadinamąją Gran Čikitanijos teritoriją (isp. *Gran Chiquitania*). Šioje provincijoje yra išlikę du jėzuitų redukcijos metu įkurti miestai San Chavjeras (isp. *San Javier*) ir provincijos sostinė Konsepsjonas, kurie įtraukti į UNESCO pasaulio paveldo sąrašą kaip Čikitų jėzuitų misijos.

Istorija
--------

Provincija įkurta 1915 rugsėjo 16 d. ir pavadinta konkistadoro Njuflo de Čaveso (1518–1556) garbei.

Geografija
----------

Šiaurėje Njuflo de Čaveso provincija ribojasi su Beni departamentu, vakaruose su Gvarajoso ir Obispo Santistevano provincijomis, pietvakariuose su Ignasijaus Varneso ir Andreso Ibanjeso provincijomis, pietuose su Čikitoso provincija, rytuose su Chosė Migelio de Velasko provincija.

Provincijos reljefas – lygumos ir neaukštos kalvos. Vidutinis aukštis virš jūros lygio 490 m. Pagrindinės upės: San Martinas, Gvarajosas, San Luisas, Urugvajitas, Grandė (sudaro pietvakarinę sieną), San Chuljanas, Sapokosas. Yra keletas nedidelių lagūnų.

Provincijai būdingas šiltas klimatas. Vidutinė metinė temperatūra 23.6 °C, vidutinis metinis kritulių kiekis 1186 mm.

Demografija
-----------

Njuflo de Čaveso provincijos gyventojai (93 392 gyv.) sudaro 4,6 % visų departamento gyventojų. Didžioji gyventojų dalis gyvena kaimuose (71,06 %). Miestuose gyvena tik 28,94 % gyventojų.

Didžiausi provincijos miestai:

* Asensjon de Guarajosas (12 284 gyv.)
* San Chulianas (6 585 gyv.)
* San Chavjeras (5 538 gyv.)
* Konsepsjonas (5 586 gyv.)
* San Ramonas (4 746 gyv.)
* Kuatro Kanjadasas (4 571 gyv.)

54,6 % provincijos gyventojų yra vyrai, 45,4 % moterys. 49,07 % gyventojų yra jaunesni negu 16 metų.

Pagal 2001 metų surašymo duomenis 29,05 % provincijos gyventojų save priskiria kečujams, 27,95 % čikitanams, 7,01 % kitoms indėnų tautoms. 35,98 % gyventojų nepriklauso jokioms indėnų tautoms.

Didžioji provincijos gyventojų dirba žemės ūkio, gyvulininkystės ir miškininkystės sektoriuje (59,45 %).

Administracinis suskirstymas
----------------------------

Provincija padalinta į 6 savivaldybes:

| Savivaldybė | Gyventojų skaičius |
| --- | --- |
| Konsepsjonas | 14 522 (15,54 %) |
| San Chavjeras | 11 316 (12,12 %) |
| San Ramonas | 5 660 (6,06 %) |
| San Chulianas | 38 027 (40,72 %) |
| San Antonio de Lomerijas | 6 293 (6,74 %) |
| Kuatro Kanjadasas | 17 574 (18,82 %) |
|

Šaltiniai
---------

1. ↑  Santa Kruso departamento statistika. Bolivijos nacionalinis statistikos institutas (2001) Archyvuota kopija 2009-04-19 iš Wayback Machine projekto.
2. ↑  Gyventojų statistika. Bolivijos nacionalinis statistikos institutas (2001) Archyvuota kopija 2008-11-18 iš Wayback Machine projekto.

Nuorodos
--------

* Njuflo de Čaveso provincijos žemėlapis Archyvuota kopija 2007-09-27 iš Wayback Machine projekto.

  



| Santa Kruso departamento provincijos | Santa Kruso departamento vėliava |
| --- | --- |
| Andres Ibanjesas | Anchel Sandovalis | Čikitosas | Kordiljera | Florida | German Busčas | Gvarajosas | Ičilas | Ignasijo Varnesas | Chosė Migel de Velaskas | Manuel Marija Kabaljeras | Njuflo de Čavesas | Obispo Santistevanas | Sara | Valjegrandė |